**Numele și prenumele \_\_\_\_\_\_\_\_\_\_\_\_\_\_\_\_\_\_\_\_\_              Data\_\_\_\_\_\_\_\_\_\_\_\_\_\_\_**

**🌻 [Povestea gâştelor de George Coşbuc](https://latimp.net/forum/thread/27988/povestea-g%C3%A2%C5%9Ftelor-de-george-co%C5%9Fbuc-lecturi-suplimentare-%C8%99i-fi%C8%99e-de-lectur%C4%83/)**

**Povestea gâştelor de George Coşbuc**

Un gâscan cu pene lucii
Cum trecea pe pod prin sat
Şi-ntr-o mân-avea papucii,
Nu ştiu cum i s-a-ntâmplat
Că papucii lui căzură,
Ce păcat, o, ce păcat!
Căci erau cu-alesătură,
Fără leac de tivitură
Ce păcat!

Gâştele-auzind cum zbiară :
Aoleu! Papucii mei!
Într-un suflet alergară
Şi-ntrebau mirate, ce-i?
Am rămas, plângea gâscanul,
Păgubaş de patru lei!
Iată-mă desculţ, sărmanul!
Ce mă fac acum, golanul,
Fără ei!

Haideţi toţi, şi moşi şi babe
Să-i cătăm pe râu acu!
Repede-notând din labe
Cârdul tot pe râu trecu.
I-ai găsit? Eu, nu, surată,
Ce mă-trebi aşa şi tu?
Toate apoi strigau deodată:
Bată-i pacostea să-i bată!
Nici eu, nu!

Vara-ntreagă tot umblară,
Dar papucii duşi au fost!
Şi-au să umble şi la vară
Până ce le-or da de rost!
Iar gâscanul merge, vine,
Face cruci şi ţine post,
Nu-i găsesc! Sărac de mine,
Iar desculţ e, vezi tu bine,
Lucru prost!

Gâştele de-atunci, în cale,
Când văd apa undeva,
Căutând pornesc agale
Tot crezând că-i vor afla.
Vin şi raţe să le-ajute:
Mac-mac-mac şi ga-ga-ga!
Mac-mac-mac! Haide vino, du-te,
Zile-aşa pe râu pierdute!
Ga-ga-ga!

Iar când gâştele stau gloată
Şi prin dreptul lor te duci,
Sare tabăra lor roată
Şi te-ntreabă: Ce ne-aduci?
Ai găsit papucii? Spune!
Tu la fugă-atunci s-apuci!
Sî-sî-sî! Tot fac nebune
Şi te muşcă, doar le-ai spune
De papuci!

**1. Indică răspunsul corect la fiecare întrebare de mai jos:**

• Gâscanul a pierdut:
a) penele. b) papucii. c) pălăria. d) bastonul.

• Au venit să îl ajute:
a) copiii. b) gâștele. c) pisicile. d) rațele.

• Papucii au căzut:
a) în noroi. b) în drum. c) în lac. d) în râu.

• Papucii au costat:
a) doi lei. b) cinci lei. c) zece lei. d) patru lei.

**2. Unește cuvintele cu înțeles asemănător:**

sărman                  cale

pacoste                 găsește

află                       încet

agale                    sărac

repede                  iute

drum                    nenorocire

**3. Încercuiește cuvintele formate din două silabe:**

pornesc           mirate                pod                 acum                 vino               mușcă